Bórk (Sprjewiny Doł)
Bórk (němsce Burg) je wjes na sewjeru sakskeho wokrjesa Budyšin, sewjerowuchodnje Wojerec. Leži 114 m nad mórskej hładźinu při lěwym brjoze Małeje Sprjewje a słuša wot lěta 1996 ke gmejnje Sprjewiny Doł. Ma 364 wobydlerjow.[2]
Susodnej wsy stej Bórkhamor na sewjerowuchodźe a Roholń na juhu. Sewjerowuchodnje Bórka nadeńdźe so Jantarowy jězor, na juhu Šibojski. Wobaj staj něhdyšej brunicowej jamje.
Stawizny[wobdźěłać | žórłowy tekst wobdźěłać]
Prěnje historiske naspomnjenje dróhowca jako Borg pochadźa z lěta 1401. Ležownostne knjejstwo wukonješe přez lětstotki Wojerowske stawowe knjejstwo. Tež cyrkwinsce słuša Bórk ze starodawna do Wojerec.[3]
W lěće 1884 měješe wjes po Mukowej statistice 284 wobydlerjow, kiž běchu bjez wuwzaća Serbja.[4] Arnošt Černik zwěsći 1956 serbski podźěl wobydlerstwa wot jenož hišće 57 %.[5]
Hač do lěta 1991 bě Bórk samostatna gmejna a potom gmejnski dźěl susodneho Bórkhamora.
Wotkaz[wobdźěłać | žórłowy tekst wobdźěłać]
Žórła[wobdźěłać | žórłowy tekst wobdźěłać]
- ↑ staw: 9. meje 2011; Wuslědki censusa 2011 za gmejnu Sprjewiny doł
- ↑ 9. meje 2011; Wuslědki censusa 2011 za gmejnu Sprjewiny doł
- ↑ Bórk w Digitalnym stawizniskim zapisu městnow Sakskeje (němsce)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954, str. 89. → wšě wjeski
- ↑ Ludwig Elle: Sprachenpolitik in der Lausitz. Ludowe nakładnistwo Domowina, Budyšin 1995. [327 wobydlerjow, z nich 141 dorosćenych z aktiwnymi znajomosćemi serbšćiny, 21 z pasiwnymi, 25 serbskich dźěći a młodostnych, 140 bjez znajomosćow] → wšě wjeski
Bórk | Bórkhamor | Drětwja | Nowa Wjes | Nowe Město | Sprjewiny Doł | Šprjejcy
szl_Latn szl_Latn szl_Latn pol_Latn szl_Latn szl_Latn ces_Latn pol_Latn pol_Latn szl_Latn szl_Latn szl_Latn deu_Latn szl_Latn szl_Latn